དཔྱད་རྩོམ་འདི་ནི་དོན་ཟབ་རྒྱ་མཚོ་རེད།ད་ལྟ་ང་ཚོ་ལ་མཁོ་བའི་ཆབ་སྲིད་ཀྱི་ལྡེ་མིག་སྣ་ཚོགས་ནང་ནས་ཡག་ཤོས་གཅིག་མངོན་ཐུབ།འདི་ནི་བོད་ཀྱི་ས་ཁུལ་ཁག་རིམ་པ་ནས་རང་སྐྱོང་རག་མི་རག་གི་གནད་འགག་མ་རེད།འདི་ནི་ང་ཚོ་ལ་བོད་ཆོལ་གསུམ་གཅིག་ཏུ་གནས་པའི་རང་སྲིད་རང་སྐྱོང་ཡང་དག་པར་ཞིག་རྩོད་ཐུབ་པའི་ནུས་ཤུགས་ཆེ་རུ་གཏོང་བ་ཞིག་རེད།འདི་ནི་གོང་ས་མཆོག་དང་བཙན་བྱོལ་གཞུང་ནས་སྐུལ་མ་བྱས་པའི་ནག་ཉེས་ཞ་མོ་གྱོན་པ་ཞིག་ཡང་མ་རེད།ང་ཚོ་བཙན་བྱོལ་གཞུང་ནི་བོད་མི་ས་ཡ་དྲུག་གི་སྐུ་ཚབ་ཡིན་ཙམ་གནས་ཚུལ་གང་འདྲ་ཞིག་ཡིན་རུང་སྐུལ་མ་བྱེད་པའི་ཐོབ་ཐང་ཆ་ཚང་ཡོད་རེད་ལ་གནད་འགག་ཡོད་ཚེ་ཁ་ཕྱོགས་ཀྱང་རྟོན་དགོས་རེད།རྒྱ་ནག་གཞུང་གི་ངེས་པར་ཤེས་དགོས་པ་གཅིག་ནི་གལ་སྲིད་གོང་ས་མཆོག་ནས་བོད་མི་ཚོ་ལངས་ཤོག་ཞེས་ཡོངས་ཁྱབས་གསལ་བསྒྲགས་ཞིག་སྤེལ་ན་བོད་ས་ཡོངས་ནས་ཉིན་གཅིག་དུས་གཅིག་ཡར་ལངས་ཐུབ་པ་མ་ཟད་བོད་མི་རྩ་རླགས་མ་སོང་དེ་བར་དུ་འཐབ་རྩོད་ཡང་བྱེད་ངེས་པ་རེད།དེ་ཡིན་དུས་གོང་གི་ཆབ་བྲག་ལྷ་མོ་སྐྱབས་ཀྱི་བཀོད་པ་བཞིན་བོད་ནང་བོད་མི་ཚོ་ལ་ཉེས་ཁ་ཉུང་བའི་ཐོག་མི་རེ་ངོས་ནས་སོ་སོའི་སེམས་ཤུགས་དང་འཇོན་ཐང་ལ་དཔག་པའི་ཚང་མའི་ནུས་པ་ཕྱོགས་སུ་སྤུངས་བའི་གོ་སྐབས་དང་དུས་ཡུན་རིང་པོར་དམིགས་ཡུལ་གཅིག་ལྡན་ཐོག་ནས་མདུན་བསྐྱོད་ལམ་ཁ་ཞིག་རེད།ཕྱོགས་གཞན་ཞིག་ནས་བཤད་ན་ལས་འགུལ་འདི་བརྒྱུད་བོད་མི་ཚོ་ལ་རང་བཞིན་གྱི་དམངས་གཙོའི་གོ་རྟོགས་མཐོ་རུ་ཏེག་བཞིན་མི་རེའི་ངོས་ནས་བོད་རྩ་དོན་ཆེད་འགན་ཁུར་རིམ་པར་ལེན་ངེས་ལ་མ་འོངས་བོད་ཕྲུག་ཚོའི་ཐོབ་ཐང་གང་ཡོད་ཚང་མ་ཤེས་བཞིན་ལེན་ཐུབ་པ་ཡང་ཡོངས་སྲིད།དཔེར་ན་འདི་ནི་ད་ཆ་བོད་ཕྱི་ནང་གཉིས་སུ་དར་ཁྱབ་དུ་འགྲོ་བཞིན་པའི་ལྷག་དཀར་གྱི་ལས་འགུལ་ལ་དམངས་གཙོའི་འགྲོ་ལམ་དང་མཐུན་པའི་ཆབ་སྲིད་གྱི་དགོས་མཁོ་ཞིག་ཁ་སྣོན་རྒྱག་པ་ཞིག་རེད།འདི་ནི་མི་རེར་ངོས་ནས་འབུ་གྲོག་མས་ཚང་བཟོ་བ་བཞིན་དམིགས་ཡུལ་ཡོད་པའི་མཐུན་སྒྲིལ་གྱི་ནུས་པ་གཅིག་དུ་བསྡུས་པའི་ལམ་ཁ་ཞིག་ཡིན་ཙམ་མུ་མཐུད་བོད་ས་ཡོངས་ལ་མིང་དོན་ལྡན་པའི་རང་སྲིད་རང་སྐྱོང་ཞིག་མ་རག་བར་དུ་ལས་འགུལ་འདི་ཆུ་བོ་བཞིན་རྒྱུན་ཆད་མེད་པར་རྒྱུན་འཆང་ཡང་བྱེད་ངེས།དེ་ཡིན་དུས་ང་ཚོ་བོད་མི་ཕྱི་ནང་གཉིས་ཀྱི་ལམ་ཁ་སྣ་ཚོགས་ནས་ལས་དོན་ལ་མཐུས་ཤོར་མི་འགྲོ་བའི་ཐོག་དམིགས་ཡུལ་གཅིག་ལ་འབྲས་བུ་འབྱུང་བ་མདུན་དུ་བསྐྱོད་དགོས།